**ΠΕΡΙΛΗΨΗ**

**ΔΙΑΧΕΙΡΙΣΗ ΤΗΣ ΠΑΝΔΗΜΙΑΣ ΝΟΣΟΥCovid-19 ΣΕ ΜΕΓΑΛΟ ΕΛΛΗΝΙΚΟ ΣΤΡΑΤΙΩΤΙΚΟ ΝΟΣΟΚΟΜΕΙΟ**

Σχης (ΥΙ) Ιωσήφ Γαληνός, Λοιμωξιολόγος

Ανχης (YN) Eυανθία Παληκαρά, Νοσηλεύτρια Επιτήρησης Λοιμώξεων

Τχης (ΥΝ) Τραγιανή Αναστασίου, Νοσηλεύτρια Επιτήρησης Λοιμώξεων

401 Γενικό Στρατιωτικό Νοσοκομείο Αθηνών

**Εισαγωγή:** Στις αρχές του 2020, ξεκίνησε να λαμβάνει διαστάσεις πανδημίας σε παγκόσμια κλίμακα μια λοίμωξη προερχόμενη από τον ιό SARS-CoV-2, μια πολύ μεταδοτική νόσος που μεταφέρεται μέσω της αναπνευστικής οδού. Σύμφωνα με τον Παγκόσμιο Οργανισμό Υγείας, έως τώρα έχουν καταγραφεί 216.303.376 επιβεβαιωμένα περιστατικά της νόσου και έχει προκαλέσει 4.498.451 θανάτους. **Σκοπός:** Η ανταπόκριση ενός σύγχρονου στρατιωτικού νοσοκομείου στις αυξημένες ανάγκες υγείας ατόμων με ύποπτη συμπτωματολογία νόσου Covid-19. **Υλικό-μέθοδοι:** Η αποτύπωση των μνημονίων ενεργειών διαχείρισης ανάλογων περιστατικών σε αντιστοιχία με τον αριθμό των ασθενών που κρίθηκε απαραίτητη η νοσηλεία τους. **Αποτελέσματα:** Από την αρχή της πανδημίας, δημιουργήθηκε εξ αρχής εξειδικευμένο τμήμα διαχείρισης εμπύρετων περιστατικών με σκοπό τον έγκαιρο εντοπισμό θετικών περιστατικών Covid-19. Σε αντιστοιχία, καθορίστηκε ειδική Νοσηλευτική Μονάδα υποδοχής και διαχείρισης/νοσηλείας των επιβεβαιωμένων περιστατικών Covid-19 καθώς και ειδική Νοσηλευτική Μονάδα υποδοχής και διαχείρισης των ύποπτων περιστατικών Covid-19.Παράλληλα και σύμφωνα με τις συνεχώς αυξανόμενες απαιτήσεις έγκαιρης ιχνηλάτησης του προσωπικού, αναπτύχθηκαν δράσεις προληπτικού ελέγχου με σκοπό την έγκαιρη διάγνωση και απομόνωση των θετικών κρουσμάτων Covid-19. **Συμπεράσματα:** Η έγκαιρη και αποτελεσματική διαχείριση της πανδημίας σε μεγάλο στρατιωτικό νοσοκομείο της Αθήνας είχε ως αποτέλεσμα τον έγκαιρο διαχωρισμό των περιστατικών με ύποπτη ή επιβεβαιωμένη λοίμωξη Covid-19 από τα υπόλοιπα περιστατικά του νοσοκομείου. Συνεπεία των ανωτέρω, επιτεύχθηκε ο περιορισμός της ενδονοσοσκομειακής διασποράς σε συνάρτηση με τη μείωση της διάρκειας και του κόστους νοσηλείας των ασθενών και τη διατήρηση της εύρυθμης λειτουργίας του οργανισμού.